Dan Broström
Store norske leksikon,Teknologi og industri,Transport,Sjøfart og skipsindustri,Skipsfartsnæring,Redere og biografier i sjøfarten
Dan Broström var en svensk skipsreder og politiker. Etter korte utenlandsopphold på skipsmeglerkontor i Königsberg og Hull begynte han som bokholder i farens rederi 1890. I 1898 ble han medinnehaver i firmaet som da skiftet navn til Axel Broström & Son, og eneinnehaver fra 1905 da faren trakk seg tilbake.
Broström deltok blant annet i grunnleggelsen av Svenska Amerika Linien der han i en periode også var administrerende direktør og styremedlem. Han utviklet de to skipseiende selskapene i konsernet, Ferm og Tirfing, til ledende rederier innen blant annet malmtransport. Han bidro i høy grad til oppsvinget skipsbyggernæringen fikk i Göteborg gjennom Götaverken og Eriksberg på starten av 1900-tallet, blant annet gjennom vervene som styreleder i begge foretakene.Dan Broström hadde et stort antall styreverv, både innen næringslivet, i ulike nærings- og interesseforeninger og i offentlige etater som for eksempel Göteborgs Hamn. Han var også styremedlem i Lloyds Register of shipping i London og en av de første utlendingene som hadde dette vervet.Fra februar 1914 til mars 1917 var han statsråd og sjef for marinedepartementet i Hjalmar Hammarskjölds regjering.Dan Broström døde i en bilulykke 24. juli 1925, 55 år gammel. Les mer i Store norske leksikon Sveriges historie Økonomi og næringsliv i Sverige skipsfart